
Sapta 1




Bilong Wanem Yu Stap Laip Yet



Long Krais Jisas God i mekim yumi i kamap ol nupela manmeri, bilong yumi ken wokabaut long rot bilong gutpela pasin bipo yet God i redim pinis bilong yumi ken wokabaut long en. 

Efeses 2:10

 Wanpela taim mi bin raun wantaim wanpela Inglis man na em i bin draivim blek pela teksi na kisim mi raun long sentrol London. Mi bin askim em olsem, yu save bilip long God.    

Em i tok, “I luk olsem Nogat.  Mi no save bilip long God.”

Na mi askim em gen, “Yu bilip olsem i gat ples paia i stap?”

“Na em i tok, ating nogat!” na em i belhat wantaim na tokim mi.

Na mi stil askim em gen, “Na yu bilip long Heven o nogat?”

“Na em i tok, mi no bilip long wanpela samting tu.”  

Na draiva bilong teksi i tok long mi olsem, “Inap mi askim yu wanpela askim.” 

“Na mi tokim em, em i orait, fil fri long askim mi. Yu ken askim mi long wanem koesten yu laikim,”  Na mi harim em.

Em i askim mi olsem, “ Yu bilip long Heven?”

“Na mi tokim em olsem. Yes mi bilip,” 

“Na em i tokim mi gen olsem, mi laik askim yu narapela koesten.”  Na em i askim mi na i tok, “Sapos yu bilip olsem bai yu go long Heven, inap yu kilim yu yet na yu dai na go long Heven nau tasol. Em i bilong abrusim olgeta hat wok bilong baim ol bil, abusim hevi na wari, na olgeta problems bilong dispela graun.”   

Mi kirap nogut long harim dispela koesten. Mi no ting bai mi harim dispela kain koesten.  Tasol dispela koesten em i bilong save gut tru. Sapos Heven em i bikpela samting tru, wanem samting tru bai mi mekim yet long dispela graun?  Bilong wanem na mi no inap kilim mi yet nau tasol na lusim dispela graun we i pulap long trabel.

Mi yet mi bin tinim na i tok, “Atin dispela em i gutpela koesten tru,”  Tasol bifo long mi bekim koesten bilong em, larim mitupela i mas igo pastaim long ples mitupela i laik igo.

Taim dispela toktok i stap namel long mi wantaim dispela draiva bilong teksi, mi bin bekim dispela koesten bilong em long planti arapela man meri bilong sios: Bilong wanem yumi i no save go ariap long Heven bihain long taim yumi save tanim bel! 

Em i olsem God i bin holim laip bilong yumi na em i givim yumi promis long Heven, igat wok bilong yumi long  mekim long dispela graun i stap. I gat wok bilong God long mekim na pinisim. God i expectim yumi long luksave long bikpela laikin bilong em na givim yumi yet long mekim wok bilong em.  

 Taim yumi kam long Jisas, Em i save rausim bel hevi na wari long sin na tudak pasin bilong yumi na  em i save givim hevi na wari bilong em yet long laip bilong yumi. “Yupela ol man i save hatwok tru na i karim ol bikpela hevi, yupela olgeta kam long mi na bai mi givim malolo long yupela. Yupela kisim save long mi na aninit long tok bilong mi, olsem yupela i kisim plang ol i save putim long nek bilong ol bulmakau bilong ol i ken pulim ol samting. Yupela kisim save long mi, long wanem, mi save mekim pasin isi long ol man na mi save daunim mi yet. Na bai ol samting i no ken givim hevi long yupela na bai yupela i kisim malolo.’’ (Matiu 11:28-29).  Wanem em i  bel hevi na wari bilong Krais? Em i wari na bel hevi long ol lus man meri bilong dispela graun.  

Em i kirapim mipela olsem planti kristen i stap long graun i no tinim olsem mipela i stap laip long dispela graun bilong wanpela as tinting tasol, em i bilong mekim wok bilong God. I no bilong ol i ken stap laip na wokim ol haus bilong ol na bungim ol gutpela samting bilong dispela graun. Na i no bilong ol i ken stap laip na bungim planti moni na ol i ken gat planti gutpela samting bilong dispela graun. Yumi i gat wanpela as tinting tasol long stap laip, em i bilong   lotuim. Helpim man bilong yumi husait i givim yumi olgeta samting. Sori stret olsem planti skul insait long bodi bilong Krais i lidim ol Kristen i go longwe long trupela as bilong stap laip.  

 “Yumi tinting long God bilong yumi, Helpim man bilong yumi na Kin bilong yumi.  Em tasol i givim em yet olgeta long yumi.  Em i givim yumi olgeta samting long yumi long yumi i ken stap fren tru bilong em.” Mi tingim olsem yumi mas tinting tumas long Helpim man bilong yumi na Kin bilong yumi. Yumi mas tinting tumas long man husait i givim em yet olgeta long yumi. Long dispela as tasol yumi mas lusim olgeta samting bilong dispela graun. Sapos yumi ino mekim olsem, orait yumi ino inap kamap gutpela na yumi ino inap karim kaikai insait long kindom bilong God.

.1   Dispela song i kam long Tommy Walker, Yumi tingting long God bilong yumi. 





Sapta 2




Em I Singautim Planti Kristen



Sapos yu God na i gat 6 bilion man meri bilong kisim laip i stap, bai yu mekim wanem? Bai yu salim wanpela man o tupela man tasol long helpim ol o bai yu salim olgeta lain man meri? Nogat, bai yu salim planti man meri long go long gaden long kisim kaikai i redi pinis. Harim! Dispela kain pasin tasol God i bin mekim. EM I BIN SINGAUTIM PLANTI OL LAIN MAN MERI! Yu noken giamanim yu yet na i tok, sampela ol pastos yu save lukim ol, ol i save sindaun antap long frant sit insait long ol haus lotu. Na bai yu tingim olsem Em i singautim sampela lain tasol, o Em i no singautim planti konkrikesen insait long sios. Ating, em i orait long tinting bilong yu. Tasol, ino sampela pastos tasol Em i singautim ol long mekim wok bilong God long autin tok.  

Faiv Pela Point Bilong Singaut Bilong God

1. 	Em I Singautim Planti Ol lain Man Meri. 

“Harim. God i save singautim planti man, tasol em i save makim wanpela wanpela tasol bilong i kam insait.” 

Matyu 22:14

“Em I Singautim Planti Ol Lain Man Meri” I Minim Wanem Samting?

Em i singautim planti ol lain man meri i minim olsem, Bikpela namba bilong ol man meri em i singautim ol.

Em i singautim planti ol lain man meri i minim olsem, Traipela namba bilong ol man meri em i singautim ol.

Em i singautim planti ol lain man meri i minim olsem, Traipela namba tru bilong ol man meri em i singautim ol.

Em i singautim planti ol lain man meri i minim olsem, Planti man meri tumas em i singautim ol. 

Em i singautim planti ol lain man meri i minim olsem, Em i singautim ol man meri yumi ino inap long kauntim ol. 

Em i singautim planti ol lain man meri i minim olsem, Planti man meri em i bin singautim ol pinis

Em i singautim planti ol lain man meri i minim olsem, Olgeta man meri em i bin singautim ol pinis. 

Em i singautim planti ol lain man meri i minim olsem, Planti bilong ol em i singautim ol.

Sore tumas, planti pastos ol save toktok wantaim ol konkrekeisen bilong ol olsem ol dispela man meri i nogat singaut bilong God long laip bilong ol. Ol i save tingim olsem, ol dispela  man meri ol i no inap mekim planti samting long God. Planti pastos ol i save skulim ol konkrekeisen bilong ol long kamapim “gutpela laip.” Tasol planti taim ol i save autim tok long mipela yet tasol, autim tok long laip bilong mipela yet, autim tok long maret laip bilong mipela yet, autim tok long hom bilong mipela yet, autim tok long sapot moni bilong mipela yet, etc. Dispela kain ol autim tok i save kamapim bikpela hap long laip bilong yu long tingim yu yet tasol na mekim ol konkreseisen i bilong yu i kamap nogut. 

Ol pastos, na ol aposels, na ol evengelists, na ol tisa i mas i  stap stret olsem ol wok man meri bilong God na mekim wok God i bin givim ol long mekim. Ol evengelist i mas tinting tumas long kisim bek ol lus sol olsem namba wan wok God i bin givim long ol. “Na em tasol i givim ol presen olsem. Long sampela man em i givim wok aposel. Na long sampela em i givim wok profet. Na long sampela em i givim wok bilong autim gutnius long ol manmeri. Na long sampela em i givim wok pasto na wok bilong skulim ol manmeri long ol pasin God i laikim. Krais i givim ol dispela presen bilong helpim yumi manmeri bilong God bai yumi inap long mekim gutpela wok bilong em. Olsem na bai bodi bilong Krais i ken kamap strong na i stap gut.” (Efeses 4:11-12).

2.	Em I Singautim Ol Long Karim Frut.

“Yu no inap harim em i  Singautim yu, tasol em i bin Singautim yu pinis;” 

Keith Green

Em i singautim yumi,long mekim wanem?  Atin em i singautim yumi olgeta long mekim wok aposel, o wok profet, o wok evengelist, o wok tisa? Bekim bilong dispela, “Nogat” Planti bilong yumi i no inap long mekim dispela bikpela wok. TASOL EM I SINGAUTIM YUMI LONG KARIM FRUT. 

Yupela i no bin makim mi bilong i stap wantaim yupela. Nogat. Mi makim yupela bilong i stap ol lain bilong mi. Na mi givim wok long yupela, bai yupela i ken i go na karim kaikai, na bai kaikai bilong yupela i ken i stap gut. Olsem na sapos yupela i beten long Papa long nem bilong mi na askim em long givim wanpela samting long yupela, em bai i givim long yupela. 

Jon 15:16

Sapos yumi i save bihainim stret kristen skul tok na i mekim dispela tok i kamap trupela samting, atin planti kristem manmeri inap givim ol yet long God long mekim wok bilong en.  Bel hevi na tinting planti long samting bilong graun i save mekim na planti kristen nau i no save tinting tumas long mekim wok bilong Krais. Em i bin kisim bek yumi long bikpela wok bilong laikim na marimari bilong em, tasol yumi i no redi long lusim ol arapela samting na mekim wok bilong kisim bek narapela lain manmeri. Atin em i bikpela hevi tumas long ol kristen i ken westim laip bilong ol long mekim natin wok bilong Bikpela. 

3.	Sampela manmeri em  singautim ol long rot bilong tokaut klia. 

Orait, Sol i lusim Jerusalem na i go long Damaskus. Taim em i kamap klostu long Damaskus, na wantu wanpela lait bilong heven i kam daun long em. Dispela lait i strong tumas na Sol i pundaun long graun. Na em i harim maus bilong wanpela man i tok olsem, “Sol, Sol, bilong wanem yu wok long bagarapim mi?” Na Sol i tok, “Bikpela, yu husat?” Na em i tok, “Mi Jisas, yu wok long bagarapim mi. Tasol yu kirap na yu go insait long taun. Bihain bai wanpela man i tokim yu long ol samting yu mas mekim. 

Aposel 9:3-6

Em i bin tokaut na singautim aposel Pol long narapela kain rot. Pol i bin lukim bikpela lait i kam daun yet long heven na em i bin harim wanpela nek i singaut na i toktok long em. Em i bin pudaun i go daun long graun na ai bilong em i bin kamap tudak inap sampela dei. Tasol, sampela taim, sampela lain i save serim dispela expirens Pol i bin mekim na olgeta lain i save laik long mekim dispela kain samting. Ol i save laik long lukim bikpela lait na harim  nek bilong man i toktok long ol, tasol, ol i no save bilip olsem em i singautim ol pinis. Tasol yumi ino inap putim God long liklik box na em bai tinim gen na mekim singaut long yumi planti taim i stap. 

Mi tingim gen stori bilong Kenet Hagin mi bin ridim we Kenet i bin kisim orait long sua long leva bilong em na kirap gen long bet bilong dai. Em i tok, wanpela taim, mi bin orait pinis long sik bilong mi na mi laik traim gen long mekim i kamap wankain expirens. Mi laik tokim yupela ol frens bilong mi. Kostu mi bin lusim laip bilong mi long expirensim wankain samting Kenet Hagin i bin expirensim. Harim mi, God i gat narepale narapela rot bilong toktok wantaim narapela narapela manmeri.

4.	Sampela Manmeri Em I No Singautim Ol Long Spesol Wey.

“Orait Bikpela i tokim em, “Yu kam ausait na sanap antap long maunten long pes bilong mi. Long wanem, bai mi kam klostu long maunten na i go.” Orait wanpela strongpela win i kam na long strong bilong Bikpela, win i brukim nabaut ol maunten na ston. Tasol Bikpela yet i no i stap long dispela win. Orait win i pinis na guria i kamap, tasol Bikpela i no i stap long dispela guria. Na bihain long guria, paia i kamap. Tasol Bikpela i no i stap long dispela paia. Na bihain long paia, Elaija i harim nois olsem man i toktok isi tru.” (1 King 19:11-12).  

Em i bikpela samting tru long yu ken save long God long rot bilong kamap ples klia na toktok klia long yu.  Planti manmeri yumi save weit long em i ken kamap ples klia na toktok long yumi na bai yumi i ken save long God. Mi olsem man bilong autim tok, mi save weit long em i ken kamap ples klia na mi lukim em pastaim na bihain mi ken kam autim tok long ol konkrekeisen long wanem samting mi lukim long em. Mi save tingim olsem, dispela kain pasin inap mekim mi i kamap pawaful.  Marimari!  

Long tinting bilong mi yet mi save tingim olsem, planti manmeri em i no singautim ol long spesol wey, olsem na ol i tingim dispela pasin na ol i save les long singaut bilong ol. Taim mi save autim tok long ol manmeri husait em i bin singautim ol pinis lon en, Mi save lukim olsem, mi kirapim wanpela samting we i slip na stap insait tru long bel bilong ol. Em i bin singautim planti manmeri pinis, tasol, ol i no save long dispela samting yet. Ol i lukluk long em i mas kamap long rot bilong kamap ples klia na singautim ol. Tasol singaut bilong em i no kamap long spesol wey. Bikpela profet man olsem Elaijah i bin mekim mistek na em i bin weitim singaut bilong God long em i ken lukim em long rot bilong kamap ples klia. Sapos yu wok long weitim singaut bilong God long dispela kain rot, bai yu arusim blesin bilong yu. Orait Bikpela i tokim em, “Yu kam ausait na sanap antap long maunten long pes bilong mi. Long wanem, bai mi kam klostu long maunten na i go.” Orait wanpela strongpela win i kam na long strong bilong Bikpela, win i brukim nabaut ol maunten na ston. Tasol Bikpela yet i no i stap long dispela win. Orait win i pinis na guria i kamap, tasol Bikpela i no i stap long dispela guria. Na bihain long guria, paia i kamap. Tasol Bikpela i no i stap long dispela paia. Na bihain long paia, Elaija i harim nois olsem man i toktok isi tru. 

﻿Elaija i harim dispela, orait em i karamapim pes wantaim longpela klos bilong en na em i lusim hul na i go sanap klostu long maus bilong hul. Na em i harim wanpela tok olsem, “Elaija, bilong wanem yu stap hia?”      (1 King 19:11-13).

5.	Sampela Manmeri Em I Save Bihainim Laik Bilong ol Na Singautim Ol 

Dispela tok em i tru olgeta. Sapos man i laik i stap wasman bilong sios, em i laikim gutpela wok. 

1 Timoti 3:1

Dispela rot mi bin kisim singaut bilong mi. Mi no bin i gat olgeta pasin bilong weitim em long kamap ples klia na    singaut long mi long save long em, olsem ol man i toktok long dispela samting. Mi bin saprais olsem mi save harim ol manmeri i save kisim singaut long ol long mekim wok ministri bilong ol. Mi bin kisim singaut bilong mi i no long dispela rot bilong kamap ples klia na singaut na bai mi harim em pastaim, nogat, mi bilip tru olsem God i  singautim mi.  Mi no bin lukim wanpela lait o wanpela nek bilong wanpela man na mi kisim singaut. Jisas i no bin kamap ples klia tu na i tokim mi long mekim wok ministri bilong em long dispela graun. Nogat, mi bilip olsem em i singautim mi pinis long mi mas mekim wok ministri bilong em.  

Mi tingim wanpela taim, brata bilong mi i bin laik spendim wiken long haus bilong mi na em i kam. Tasol long sampela mun bihain em i bin tokim mi olsem em i bin painim hat tumas olsem em i gat Bikpela Jisas long laip bilong em na em i kam i stap wantaim mi long haus bilong mi. Em i bin kam stap olsem visita bilong mi na mi bin redim ples bilong em long apstes na em i bin stap wantaim olgeta femeli bilong em. Wanpela nait em i bin diskraibim olsem dua i op isi tru na Bikpela Jisas igo insait long rum. Em i bin tokim mi olsem Bikpela Jisas i bin putim wanpela samting long han bilong em na Em i tokim em long mekim bikpela wok bilong em.  

Mi no bin bilipim wanem tok mi bin harim long em-olsem Jisas i bin visitim haus bilong mi! Taim dispela brata bilong mi i kontiniu long painim hat long diskraibim Bikpela, Mi belhat nogut tru tasol mi no bin soim belhat bilong mi long em. Mi bin pritend olsem mi amamas long dispela problem em i gat wantaim Jisas. 

“Mi bin prey long dispela samting na “Mi bin tok long mi yet olsem,” Mi belhat long Bikpela long wanem mi i gat risen olsem,  “Bilong wanem Jisas i kam long haus bilong mi na i pas baim (mi) papa bilong haus na man mi husait i invaitim ol visita na (mi) man husait i tok orait long ol visita bai i kam stap wantaim mi na em i visitim ol lain manmeri mi bin invaitim ol long kam spendim taim wantaim mi long nait olsem ol visitas.   

“Mi bin tok,” Bikpela i no mekim fea.  

Mi bin prey longpela taim tumas olsem Jisas i mas  kamap ples klia long ai bilong mi. Mi bin laik i stap olsem Kenet Hagin husait i bin diskraibim Jisas long visit bilong em long taim em i em i bin igat hawa bilong em long toktok wantaim Bikpela long ol wok ministri bilong em. Bilong wanem dispela kain samting ino save kamap long mi? Na bilong wanem dispela samting i save kamap long ol visita bilong mi long haus?

However, in spite of the absence of such visions, Bikpla  bin givim mi ministri bilong em. Because I have not had such spectacular encounters, Mi inap givim stia tok long ol arapela lain husait i nogat dispela kain driman long bilipim God na tu i no  bilip long singaut bilong ol.



Sapta 3




Em I Singautim Yumi Kainkain Manmeri



God em i gat planti rot bilong singautim ol olsem ol wok man bilong em. Atin, yumi ino inap programim God long liklik rot tasol. Em bai ino inap long fitim insait long any petens we yumi i ting long em bai stap insait. 

God em ino compiuta we yumi save progemim long wok long wanpela wei tasol long olgeta taim. Olgeta taim , taim yumi save presim control ‘S’ compiuta i save sevim ol samting. Na olgeta taim, taim yumi save presim control ‘C’ compiuta i save kopim ol samting. Na olgeta taim, taim yumi save presim control ‘V’ compiuta i save pestim wanem samting em i kopim. Compiuta i no save les long mekim wanpela samting tasol we yu tokim  em long mekim. Dispela em i compiuta, tasol ino God!

God i no save singautim ol manmeri long wanpela rot tasol long olgeta taim. God i no save singautim ol manmeri long wanpela rot tasol long olgeta taim. Tok em i save mekim long mi i narakain long tok em i save mekim long yu.  Inap long Pol i tokim Timoti long painim ol manmeri husait i  laik long kamap wok man manmeri bilong en. Tasol long taim bilong Mosae, mipela i bin lukim sampela lain i no bin igat bel kirap long taim bikpela singaut i kamap long ol. Mi laik tokim yu long sampela rot we God i save singautim yu long mekim wok bilong em.

1.	 Singaut Bilong Pol I Bikpela Tumas Long Stronpela Bilip Em I Bin Gat:

Taim mi autim gutnius, mi no inap apim nem bilong mi yet na mi amamas na tok, mi mekim gutpela pasin tru. Nogat. Autim gutnius em wok BIKPELA i givim mi na mi mas mekim. Mi no inap lusim dispela wok. Sapos mi no autim gutnius, bai mi stap nogut tru. 

1 Korin 9:16

I no gat wanpela samting i bikpela olsem wanpela man i save i gat bel kot long laip bilong em long sevim Bikpela. Planti taim mi save driman olsem  mi no save bihainim Bikpela long ministri bilong mi. Mi save i gat strongpela bel kot olsem, mi mas mekim wok ministri bilong mi na mi no ken mekim wanpela samting long laip bilong mi. Sapos i nogat bek kot long laip bilong yu, atin yu bai ino inap save long lukim ol narapela kain ol wok, ol traim na ol hevi  i save stap long yu, yu mas kisim igo long Bikpela. 

2.	Bikpela Singaut Bilong Abraham I  Bin Kamap Long Muas Bilong BIKPELA:  

BIKPELA I TOKIM ABRAM OLSEM, “Yu lusim graun bilong yu na ol brata bilong yu, na ol lain bilong papa bilong yu, na yu go long wanpela graun bai mi soim yu long en. Bai mi mekim ol lain tumbuna bilong yu i kamap bikpela lain tru. 

Na bai mi mekim gut long yu na mekim yu i gat biknem tru. Olsem na taim ol manmeri i laik mekim gutpela tok long ol arapela man, ol bai i tokim ol olsem, ‘God i ken mekim gut long yu, olsem em i bin mekim long Abram.’ 

Bai mi mekim gut long ol man i save mekim gutpela pasin long yu. Tasol bai mi yet mi bagarapim ol man i tok long bagarapim yu. Na long yu, bai mi mekim gut long olgeta lain manmeri bilong graun.” 

﻿Orait Abram i lusim taun Haran na i go olsem Bikpela i bin tokim em. 

Na Lot i go wantaim em. Long dispela taim Abram i gat 75 krismas.

Stat 12:1-4

3.	Bikpela Singaut Bilong Jekop I Bin Kamap Long Driman:

TAIM EM I SLIP EM I DRIMAN, NA EM I LUKIM WANPELA LATA, as bilong en i stap long graun na het bilong en i go antap long heven. Na ol ensel bilong God i wokabaut i go antap na i kam daun long dispela lata. 

Na Jekop i lukim Bikpela i sanap klostu long em na i tok olsem, “Mi God, Bikpela bilong tumbuna bilong yu Abraham, na mi God bilong Aisak. Dispela graun nau yu slip long en, bai mi givim long yu na long ol tumbuna pikinini bilong yu. 

Ol tumbuna pikinini bilong yu bai i kamap planti moa olsem das bilong graun. Na bai ol i surikim mak bilong graun bilong ol i go long olgeta hap, long hap not na long hap saut, na long hap sankamap na hap san i go daun. 

Na olgeta manmeri bilong graun bai i askim mi long givim blesing long ol na mekim gut long ol olsem mi mekim gut long yu na long ol lain tumbuna pikinini bilong yu. Harim. Mi stap wantaim yu na bai mi lukautim yu long olgeta hap yu go long en. 

Na bai mi bringim yu i kam bek long dispela graun. Na bai mi no ken lusim yu inap mi mekim kamap olgeta samting mi bin tokim yu long en.” 

﻿Jekop i kirap long slip na i tok olsem, “Mi no bin save Bikpela i stap long dispela ples. Tasol tru tumas em i stap.

Stat 28:12-16

4.	Bikpela Singaut Bilong Moses I Bin Kamap Tru Long Samting Em I No Lukim Na Em I Poret Wantaim Na I Bin Harim Em:

Long dispela taim Moses i wok long lukautim ol sipsip na meme bilong tambu bilong en Jetro, em pris bilong ol Midian. 

Na wanpela taim Moses i bringim ol sipsip na meme i go brukim wanpela ples drai na i go kamap long Horep, dispela maunten bilong God. 

Narapela nem bilong maunten Horep, em Sainai. NA ENSEL BILONG BIKPELA I KAMAP LONG EM OLSEM PAIA I KIRAP namel long ol han bilong wanpela liklik diwai. 

Na Moses i lukim paia i lait long diwai, tasol paia i no kukim dispela diwai. 3Orait Moses i tingting planti na i tok, “Dispela i narakain samting tru. Bilong wanem paia i no kukim dispela diwai? Bai mi go klostu na lukim dispela samting.” 

﻿Bikpela i stap namel long dispela diwai na i lukim Moses i wokabaut i kam klostu, orait na em i singaut long em olsem, “Moses, Moses.” Na Moses i tok, “Wanem samting?” 

﻿Na God i tok, “Yu no ken kam klostu. Na yu mas lusim su bilong yu, long wanem, dispela graun yu sanap long en i bilong mi yet na i tambu. 

Mi God bilong ol tumbuna bilong yu. Mi God bilong Abraham na bilong Aisak na bilong Jekop.” 

Moses i harim dispela tok na em i karamapim pes bilong en, long wanem, em i pret long lukim God.

Kisim Bek 3:1-6

5.	Bikpela Singaut Bilong Aron I Bin Kamap Tru Long Moses: 

Na BIKPELA i kros long Moses na i tok, “Olsem wanem? Bikpela brata bilong yu Aron bilong lain Livai i stap. 

Mi save, em inap mekim gutpela toktok. Na nau tasol em i kam painim yu, na em bai i amamas long lukim yu. YU KEN TOKIM EM LONG OLGETA TOK EM I MAS AUTIM.

 Na mi bai helpim maus bilong yutupela na yutupela inap mekim gutpela tok. Na bai mi toksave long yutupela long wanem ol samting yutupela i mas mekim. 

Aron bai i stap olsem maus bilong yu na givim tok bilong yu long ol manmeri. Na long ai bilong em, yu bai i stap olsem God na bai yu tokim em long ol tok em i mas autim long ol manmeri. 

Kisim Bek 4:14-16

6.	Bikpela Singaut bilong Josep i bin kamap tru long driman taim em i stap liklik mangi.

Long wanpela taim JOSEP I DRIMAN, na em i stori long ol brata. Na ol i harim na bel bilong ol i nogut moa yet. Josep i tok olsem, “Yupela harim driman bilong mi. Yumi olgeta i stap long gaden na i wok long pasim ol mekpas wit. 

Na mekpas wit bilong mi i kirap na i sanap stret. Na ol mekpas wit bilong yupela i sanap raunim mekpas wit bilong mi na ol i daunim het bilong ol long mekpas wit bilong mi.”

 Ol brata i harim na ol i tokim Josep olsem, “Yu ting bai yu kamap king bilong mipela na bosim mipela, a?” Olsem na taim Josep i save stori long ol driman bilong en, ol brata i save bel nogut tru long en. 

﻿NA bIHAIN JOSEP I DRIMAN GEN na em i stori long ol brata.Em i tok olsem, “Mi lukim narapela driman gen. Mi lukim san na mun na 11-pela sta i daunim het bilong ol long pes bilong mi.

Stat 37:5-10

7.	Bikpela Singaut Bilong God i Bin Kamap Long Joshua Taim Moses i Bin Salim Em:

Na MOSES I TOKIM WANPELA MAN, JOSHUA, olsem, “YU MAKIM SAMPELA MAN BILONG YUMI na tumora yupela i go pait long ol Amalek. 

Tasol mi bai sanap antap long dispela liklik maunten na holim stik wokabaut God i bin tokim mi long karim.” 10Orait Josua i kisim sampela man na i go pait long ol Amalek, olsem Moses i bin tokim em. 

Na Moses wantaim Aron na Hur, ol i go antap long liklik maunten. 11Taim Moses i litimapim han bilong en i go antap, ol ami bilong Israel i wok long winim pait. 

Tasol taim em i daunim han, orait ol Amalek i winim ol Israel. 

Kisim bek 17:9-11

8.	Bikpela Singaut Bilong Samuel Taim Em I Bin Stap Long Haus Lotu Na I Wok Long Harim Nek Bilong God Oslem Nek Nilong Man Tasol: 

Yangpela mangi Samuel i save mekim wok bilong BIKPELA na Eli i bosim em. Planti yia i go pinis na BIKPELA i no bin givim planti tok long ol Israel. 

Wan wan taim tasol em i save kamap long ol long samting olsem driman na givim tok long ol. Nau ai bilong Eli i nogut na klostu em i aipas olgeta. 

Orait wanpela nait em i slip i stap long wanpela rum long haus bilong God, na Samuel i slip long rum Bokis Kontrak bilong God i stap long en.

 Klostu i laik tulait na lam bilong haus bilong God i lait i stap yet, orait BIKPELA I SINGAUT LONG SAMUEL. Na Samuel i tok, “Yesa, mi stap.”

 Na em i kirap na ran i go long Eli na i tok, “Mi harim yu singautim mi, olsem na mi kam.” Tasol Eli i bekim tok, “Mi no singautim yu. Yu go slip gen long bet bilong yu.” 

Orait Samuel i go bek long bet na i slip na bihain BIKPELA I SINGAUTIM EM GEN, na Samuel i kirap i go long Eli na i tok, “Yu singautim mi, olsem na mi kam.” 

Tasol Eli i tok, “Pikinini, mi no singautim yu. Yu go slip gen long bet bilong yu.” Samuel i no save gut long BIKPELA, long wanem, BIKPELA i no bin toktok wantaim em bipo. 

Orait bihain BIKPELA I SINGAUT LONG SAMUEL NAMBA 3-pela TAIM, na Samuel i kirap i go.

1 Samuel 3:1-10

9.	Bikpla Singaut Bilong God i Bin kamap Long Elisa Tru Long Taim Elaija i Tromoi Saket Bilong Em Long Elisa.

Elaija i harim tok bilong Bikpela pinis, orait em i lusim maunten Sainai na i wokabaut i go bek long graun bilong Israel. Na em i lukim Elisa, pikinini bilong Safat, i wok long gaden wantaim 11-pela arapela man. Ol i wok long bosim ol bulmakau i pulim ol samting bilong brukim graun.

Dispela 11-pela man i wokabaut i go pas wantaim ol bulmakau bilong ol, na Elisa wantaim tupela bulmakau bilong en i wokabaut i kam bihain. Orait Elaija i go long Elisa na em i rausim longpela klos bilong em yet na putim long Elisa. 

1King 19:19

10. Bikpela Singaut Bilong Jeroboam Tru Long Maus Bilong Ol Profet:  

Wanpela de Jeroboam i lusim Jerusalem na i bihainim wanpela rot i go, na profet Ahiya bilong Silo i bungim em long rot. Tupela tasol i stap na i no gat narapela man i stap klostu. Long dispela taim Ahiya i bin putim wanpela nupela klos na i wokabaut i kam.

 Orait Ahiya i rausim dispela klos na i brukim long 12-pela hap. NA EM I TOKIM JEROBOAM OLSEM, “Kisim 10-pela hap bilong yu yet, long wanem, God, Bikpela bilong yumi Israel, i tokim yu olsem, ‘Mi Bikpela, mi ting pinis long rausim Solomon long wok king. 

Na bai mi larim yu i bosim 10-pela lain bilong Israel. Tasol bai mi larim Solomon i bosim wanpela lain, long wanem, mi tingim wokman bilong mi, Devit, na dispela taun Jerusalem mi bin makim bilong mi yet namel long olgeta taun bilong Israel. 

Mi bai mekim dispela pasin long ol Israel, long wanem, ol i givim baksait long mi na ol i save lotu long Astarte, god meri bilong ol Saidon, na long Kemos, god bilong ol Moap, na long Molek, god bilong ol Amon. 

Na ol i no wokabaut long ol gutpela rot mi bin makim bilong ol, na ol i no save bihainim ol lo na tok bilong mi, na ol i no save mekim ol samting mi laikim. Ol i lusim pinis ol gutpela pasin bilong Devit. 

 ‘Tasol bai mi no ken rausim Solomon olgeta long wok king.

 Mi ting long wokman bilong mi, Devit, dispela man mi bin makim. Em i bin bihainim ol lo na tok bilong mi. Mi ting long em, olsem na bai mi larim Solomon i stap king inap long taim em i dai. 

Solomon i dai pinis na pikinini man bilong en i kamap king, orait bai mi rausim 10-pela lain bilong Israel long han bilong em na givim long yu. 

Tasol bai mi larim pikinini man bilong Solomon i bosim wanpela lain bilong Israel. Olsem na bai lam bilong wokman bilong mi, Devit, i no ken i dai. Nogat. 

Oltaim bai i gat wanpela man bilong lain bilong Devit i stap king long Jerusalem, dispela taun mi bin makim olsem ples bilong ol man i ken i kam klostu long mi na lotuim mi. 

Na Jeroboam, bai mi mekim yu i kamap king bilong Israel na bai yu bosim dispela olgeta graun yu laik bosim. 

Sapos yu bihainim olgeta lo na tok bilong mi na yu wokabaut long ol gutpela rot mi makim bilong yu na yu mekim olgeta pasin mi save laikim, olsem Devit i bin mekim, orait bai mi stap wantaim yu na helpim yu. 

Na bai mi mekim yu i stap king bilong ol Israel. Na oltaim bai mi mekim ol king i kamap long lain bilong yu, olsem mi mekim long Devit. 

1 King 11:29-38

11.	Bikpela Singaut Bilong Devit i Kamap Tru Long Ol Profet i Bin Anointim Em:

Orait Samuel i askim Jesi olsem, “Olgeta pikinini man bilong yu em tasol, a?” Na Jesi i tok, “Nogat. I gat wanpela yangpela i stap yet. Em i las bilong ol. Tasol em i wok long lukautim ol sipsip.” Orait na Samuel i tokim em, “Maski. Salim wanpela man i go kisim em i kam. Em i mas i kam pastaim na bai yumi ken mekim ofa.” 

